[{"text_idx": "#000002", "text": "Taith Gerdded: Nebo i Frynllidiart"}, {"text_idx": "#000004", "text": "\u201cRoedd hi\u2019n agos i 3 milltir o gerdded i Nebo. Dewiswn y llwybr isaf oherwydd ei fod yn fyrrach o beth, a chan mai ar hyd y llwybr uchaf y byddai plant y Rhoslas a Chors y Llyn yn mynd, roedd fy nhaith yn un ddigon unig, ond yn un ddifyr iawn. Weithiau, dewisai plant y Maenllwyd, cymdogion i ni, y llwybr isaf a chawn eu cwmni hwy. Tua Phont-y-lloc ymunai criw arall a\u0302 ni, plant Nant Noddfa, y ddau Dal y maes, Pandy Hen a\u2019r Brithdir, a\u2019r tai o gwmpas, a byddai\u2019r fataliwn yn un go gref cyn cyrraedd pen y siwrnai.\u201d"}, {"text_idx": "#000008", "text": "Adfail Brynllidiart: \u201cTir pell y diadelloedd\u201d"}, {"text_idx": "#000010", "text": "Rhan o\u2019r arddangosfa awyr agored ym Mrynllidiart"}, {"text_idx": "#000011", "text": "Dewch a\u0302 fflasg a phicnic ar gyfer yr hoe ym Mrynllidiart \u2013 gan obeithio y gallwn ni ail-greu rhywfaint o naws yr hen ddyddiau cynaeafu gynt (er y bydd hi\u2019n fis Hydref!):"}, {"text_idx": "#000014", "text": "Rhybudd: Byddwn yn troedio drwy amodau corsiog a thir anwastad mewn mannau felly cofiwch wisgo esgidiau addas."}, {"text_idx": "#000015", "text": "Cychwyn am 10.30yb o Ysgol Nebo (lle parcio ar gael drwy garedigrwydd yr ysgol)\nBydd y daith yn para tua 3 awr\nAngen esgidiau addas, fflasg a phicnic\nAngen cofrestru: anfonwch e-bost at "}, {"text_idx": "#000017", "text": "Gallwch ddarllen am y daith ddiwethaf a drefnwyd ym mis Awst o Dal-y-sarn i fyny i\u2019r Fron ac yn o\u0302l i lawr i Nantlle yma: Blas ar daith gerdded Yr Orsaf (Awst 2021)"}]